En 21-årig mand er anholdt, efter han ifølge Østjyllands Politi kørte hensynsløst rundt i Aarhus Midtby, så folk måtte springe for livet. En politibetjent blev ramt af bilen men er ikke kommet alvorligt til skade.

Det hele begyndte natten til lørdag klokken 04.25 i det Centrale Aarhus. En politibetjent så en personbil bakke ud fra en p-plads ved Bispetorv. Her kørte bilen ind i en slags stolpe, og betjenten rettede derfor henvendelse til føreren af bilen og 'tilkendegav klart og tydeligt to gange, at det var politiet.'

Påkørte politimand

Alligevel valgte føreren af bilen, en 21-årig mand, at speede op og køre fra stedet med høj fart.

- Da føreren gassede op, nåede betjenten lige at dreje væk for ikke at blive ramt frontalt. Han blev i stedet ramt på højre hofte og henover maven, siger vagtchef Thomas Hinge fra Østjyllands Politi til tv2oj.dk.

Han fortæller, at betjenten er øm, men at han ikke er kommet alvorligt til skade.

14-årig dreng stak af fra politiet med 160 km/t

Herefter fortsatte bilen ad Kannikegade, der løber langs Aarhus Teater ned mod Skolegade.

Folk måtte springe fra livet

- Her var der mange mennesker, som han var tæt på at påkøre. Det var ikke føreren af bilens fortjeneste, at der ikke var nogen, som blev ramt. Det var rent held, at ingen blev påkørt alvorligt, siger Thomas Hinge og fortæller, at gerningsmanden her formentlig har kørt med 50/60 km/t.

Den 21-årige fortsatte herefter ned ad Skolegade, hvor der også var mange mennesker samlet i den lille værtshus-gade.

- Dørmændene dernede reagerede hurtigt, og de fik folk væk fra gaden, da gerningsmanden tordnede forbi i høj hastighed, siger Thomas Hinge.

Påkørte bom ved politistationen

Manden fortsatte videre gennem byen, inden han kørte ind ad Riddersstræde - som fører ind til parkeringspladsen ved politistationen.

Mand løsladt efter vild kørsel i Aarhus

- Han kørte faktisk ind på vores parkeringsplads, hvor han påkørte en bom og vi kunne derfor anholde ham. Jeg ved ikke, hvorfor han valgte den vej, siger Thomas Hinge.

Den 21-årige mand bliver fremstillet i grundlovsforhør lørdag klokken 1045. Han er sigtet for vold mod tjenestemand samt hensynsløs kørsel ved at bringe andres liv og førlighed i fare ved med høj hastighed at køre frem mod tilfældige personer, som måtte springe til siden for ikke at blive ramt, oplyser Østjyllands Politi.

Det var her ved Ridderstræde, at bilisten drejede ind for påkøre bommen ved politistationen: